## *ОБРАЗЕЦ №11*

## *П Р О Е К Т*

## Д О Г О В О Р

**за проектантски услуги и авторски надзор**

**№ ……………/ ……………**

**Днес,.......................2016 год. в град Долна Митрополия,**

На основание чл. 41, ал. 1 и 2 от Закона за обществените поръчки и в изпълнение на Решение № ...... / ..............2016 г. на Кмета на **Община Долна Митрополия** за определяне на изпълнител на обществена поръчка с предмет: **„Изработване на инвестиционни проекти и последващо осъществяване на авторски надзор на обекти, с които община Долна Митрополия ще кандидатства за финансиране по ПРСР 2014-2020 по четири обособени позиции“ за обособена позиция № ..................................................................,** **между:**

**1. ОБЩИНА ДОЛНА МИТРОПОЛИЯ** със седалище и адрес на управление град Долна Митрополия, ул. Св. Кирил и Методий 39, ЕИК 000413725, ИН по ЗДДС BG 000413725 представлявана от Поля Василева Цоновска -Кмет на Община Долна Митрополия и Анета Петрова Боева – Главен счетоводител, наричани за краткост **ВЪЗЛОЖИТЕЛ** **,**

**и**

**2. ...................................................., със седалище и адрес на управление: .................................................................................................., ЕИК ......................................,** ИН по ЗДДС................................ **представлявано от ................................................ - .............................., наричано по-долу ИЗПЪЛНИТЕЛ,**

**се сключи настоящият договор, за следното:**

**І. ПРЕДМЕТ НА ДОГОВОРА**

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши: **„Избор на изпълнител за проектиране и упражняване на авторски надзор на обекти, собственост на община Долна Митрополия по Програма за развитие на селските райони 2014-2020 г. по обособени позиции“ за обособена позиция № ..................................................................,** в пълно съответстие със заложените от Възложителя изисквания в Техническата спецификация - *Приложение №1*, Ценовата оферта - *Приложение №2* и Предложението за изпълнение на поръчката за . *Приложение №3*, които са неразделна част от този договор.

1.2. Предметът на договора включва изпълнение на следните етапи:

1.2.1 Изготвяне на инвестиционен проект съгласно основните изисквания от документацията за възлагане на обществената поръчка, включително съдействие при съгласуване на проектите със съответните контролни органи в случаите, в които се изисква.

1.2.2 Осъществяване на авторски надзор по време на строителството и изготвяне на екзекутивни чертежи в случай, че това се налага.

**ІІ. ЦЕНА И НАЧИН НА ПЛАЩАНЕ**

2.1. Общата стойност за изпълнение на услугата, предмет на настоящия договор е в размер на ............................... (..............с думи) лева без включен ДДС, съгласно Ценова оферта на избрания за изпълнител - *Приложение* *№2*, неразделна част от настоящия договор, формирана въз основа на следните цени:

2.1.1 Цена за изготвяне на инвестиционен проект по проектни части от заданието, включително подробни количествени и количествено-стойностни сметки за видовете строително-монтажни работи (СМР), съгласно Наредба № 4 от 2001 г. за обхвата и съдържанието на инвестиционните проекти: ........ лв. (....) без ДДС, с включени всички разходи на ИЗПЪЛНИТЕЛЯ по изготвяне на проекта или ………………..% от общата предложена цена по т.2.1.

2.1.2 Цена за упражняване на авторския надзор по време на строителството, предмет на този договор (включително и изготвяне на екзекутивни чертежи в случай, че това се налага): ............. лв. (..........) без ДДС с включени всички разходи на ИЗПЪЛНИТЕЛЯ за извършване на авторски надзор или ………………..% от общата предложена цена по т.2.1.

2.2.  **Стойността за изготвяне на инвестиционния проект следва да бъде изплатена на Изпълнителя по следния начин и условия**:

2.2.1.. Авансово плащане, в размер на абсолютна сума за всяка от обособените позиции както следва:

* Обособена позиция №1: Реконструкция на общински пътища № PVN 1020 с. Славовица / ІІ -11/ Гиген - Искър - Граница общ. ( Гулянци - Долна Митрополия ) - Славовица - / ІІІ - 3004 /; № PVN 1045 с. Горна - Долна / ІІІ - 118 / Долна Митрополия - Горна Митрополия / РVN 1047/ и № PVN 2043 /ІІІ - 118 Подем - Долна Митрополия/Победа - Тръстеник/ ІІІ - 3004/ на територията на община Долна Митрополия – **20 000 (двадесет хиляди) лв. без ДДС;**
* Обособена позиция №2:„Реконструкция и обновяване на съществуващи стадиони в град Тръстеник, град Долна Митрополия, село Горна Митрополия и село Комарево“ **– 11 000 (единадесет хиляди) лв. без ДДС**

в срок до 20 (двадесет) работни дни след сключване на настоящия договор и издадена фактура от ИЗПЪЛНИТЕЛЯ

2.2.2. Окончателно плащане, в размер **на остатъка** от дължимото възнаграждение, посочено в т.2.1.1., в срок до 20 (двадесет) календарни дни след получаване от Възложителя на авансово плащане от Държавен фонд „Земеделие“ по Договор за финансова помощ и издадена фактура от **ИЗПЪЛНИТЕЛЯ**

2.3. **Стойността за изпълнение на авторския надзор следва да бъде изплатена на Изпълнителя по следния начин и условия:**

2.3.1 Цената, в размер на 100% от стойността, посочена в Раздел III, т. 2.1.2. от договора, се заплаща на Изпълнителядо 30 /тридесет/ календарни дни, след получаване на финансиране за проекта от Програма за развитие на селските райони 2014-2020 г. или друг финансов източник и при наличие на следните кумулативни условия:

- приемане на обекта и въвеждането му в експлоатация, като следва да бъдат представени и:

- подписан протокол за упражнен авторски надзор и

- представена от Изпълнителя фактура – оригинал за окончателно плащане.

2.4. Приемането на инвестиционните проекти и докладите за извършен авторски надзор се удостоверява с подписване на приемо-предавателни протоколи, а всички плащания се извършват срещу предоставяне от ИЗПЪЛНИТЕЛЯ на данъчна фактура в оригинал.

2.5. При редуциране на одобрените суми за проектиране и авторски надзор от финансиращия орган, те автоматично и без допълнителни анекси се редуцират като задължение на Възложителя към Изпълнителя.

2.6.Разходи извършени от Изпълнителя, но не одобрени от финансиращия орган и / или редуцирани не са задължения на Възложителя. За направените, но неодобрени от Държавен фонд „Земеделие” разходи, предмет на договора, Възложителят не носи отговорност и не дължи плащане.

2.7. Съотношенията на предложената цена за проектиране и авторския надзор към обема на СМР, предмет на поръчката, остава константна величина и задължение за плащане/ възнаграждение при кандидатстване за БФП с част от общия обем на проектираните СМР. Съответните проценти и стойности за всяко заявление за кандидатстване с обем , по-малък от общия обем на проектираните СМР, предмет на този договор, са предмет на допълнително споразумение към договора по настоящата процедура. Стойността на задължението/ възнаграждението е до одобрената стойност от финансиращия орган.

2.8. Плащането се извършва в български лева по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

2.9. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.8 в срок от 7 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, ще се счита, че плащанията са надлежно извършени.

2.10. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда, разписан в договора.

**ІІІ. СРОК ЗА ИЗПЪЛНЕНИЕ**

3.1. Договорът влиза в сила от датата на подписването му и приключва с подписване на Акт обр. 16 (съгласно Наредба №3 от 31.07.2003 г. за съставяне на актове и протоколи по време на строителството). В случай че не започне изпълнение на СМР, вследствие изготвените по настоящия договор проекти, то договорът ще се счита за приключил с изпълнение на задълженията на страните, свъзани само с изготвяне на инвестиционният идеен и работен проект, приети от ВЪЗЛОЖИТЕЛЯ по реда на настоящия договор.

3.2. Срокът за изготвяне на инвестиционните проекти започва да тече от датата, следваща датата на получаване на Възлагателно писмо, придружено с цялата необходима информация и документи, необходими за изпълнение на дейността от ИЗПЪЛНИТЕЛЯ и приключва с окончателното изпълнение на дейността от ИЗПЪЛНИТЕЛЯ и предаване на извършеното на ВЪЗЛОЖИТЕЛЯ с приемо-предавателен протокол.

ИЗПЪЛНИТЕЛЯТ е длъжен при изпълнение на договора да спазва следните срокове:

3.3.1. Срок за изготвяне на инвестиционния проект - ............. (.................................с думи) календарни дни, считано от датата следваща датата на получаване на Възлагателно писмо придружено с цялата необходима информация и документи, необходими за изпълнение на дейността от ИЗПЪЛНИТЕЛЯ, съгласно Предложението за изпълнение на поръчката - *Приложение №3*, неразделна част от настоящия договор;

3.3.2. Срок за отстраняване на открити неточности и непълноти в предадените от ИЗПЪЛНИТЕЛЯ документи в рамките на 10 (десет) календарни дни, като същият включва времето от получаване на Уведомление от ИЗПЪЛНИТЕЛЯ за установено несъответствие или непълнота в съдържанието на документи, свързани с изпълнението на поръчката, до момента на окончателното отстраняване на тези неточности и непълноти и представяне на документи, съответстващи на изискванията на ВЪЗЛОЖИТЕЛЯ, и подписване на приемо-предавателен протокол;

3.3.Срокът за упражняване на авторски надзор започва да тече от датата на откриване на строителната площадка за обекта и приключва с подписване на Акт обр. 16 (съгласно Наредба №3 от 31.07.2003 г. за съставяне на актове и протоколи по време на строителството).

3.4**.** Сроковете по настоящия договор не текат в следните случаи:

3.4.1. Административни заповеди, влияещи върху датата на приключване, различни от тези, които произлизат от неизпълнение на задълженията на ИЗПЪЛНИТЕЛЯ;

**ІV. ПРАВА И ЗАДЪЛЖЕНИЯ НА СТРАНИТЕ**

4.1. ВЪЗЛОЖИТЕЛЯТ има право:

4.1.1 Да изисква от ИЗПЪЛНИТЕЛЯ да изпълнява, качествено, в срок и без отклонения съответните дейности по реда и условията, договорени между страните.

4.1.2 Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4.1.3 Да задържи съответна част от гаранцията за изпълнение на договора, при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 6.6 от настоящия договор.

4.1.4 Да прави рекламации при установяване на некачествена работа, която не е в съответствие с техническото задание и с техническото предложение на ИЗПЪЛНИТЕЛЯ, като при установяване на грешки и непълноти в инвестиционния проект, да изиска същите да бъдат отстранени от Изпълнителя без допълнително заплащане, в срок от 7 (седем) работни дни, считано от получаването на писмени предписания за поправки и допълнения.

4.1.5 Да поставя допълнителни изисквания към Изпълнителя, съобразно настъпили промени в условията на финансиране по Програма за развитие на селските райони 2014-2020 преди съгласуване на инвестиционния проект. За настъпилите промени Възложителят ще уведомява писмено изпълнителя.

4.1.6 Да изисква и получава разяснения от Изпълнителя относно процеса на изпълнение, и съвместно със същия да решава всички възникнали проблеми по време на изпълнението на обекта като решенията се оформят в писмен вид.

4.1.7 Да спре временно изпълнението на настоящия договор, при настъпване на обстоятелства, които не е могъл да предвиди при подписването му и които са от значение за изпълнението на договора.

4.1.8 Да организира съвместни срещи между Изпълнителя и общинската администрация, отговорна за съгласуване и изпълнение на инвестиционния проект по въпроси свързани с предмета на настоящия договор.

4.1.9 Да изисква от ИЗПЪЛНИТЕЛЯ да сключи договори за подизпълнение с посочените в офертата му подизпълнители в срок от 5 дни от сключване на настоящия договор и да му предостави оригинален екземпляр на ВЪЗЛОЖИТЕЛЯ в 3-дневен срок

4.2. ВЪЗЛОЖИТЕЛЯТ е длъжен:

4.2.1 Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

4.2.2 Да осигури на ИЗПЪЛНИТЕЛЯ съдействието, информацията и документите, необходими му за качественото извършване на услугите от Раздел I.

4.2.3 При поискване от ИЗПЪЛНИТЕЛЯ и със съдействието на ВЪЗЛОЖИТЕЛЯ да уточнява въпросите, свързани с извършването на услугите по този договор, в рамките на 2 работни дни.

4.2.4 Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 2 работни дни от датата на узнаване.

4.2.5 Да приеме изработеното от Изпълнителя, ако отговаря на изискванията посочени в техническото задание.

4.2.6 Да извърши необходимите действия и подаде нужните документи и информация като кандидатства с цел реализиране на обекта по т. 1.1.

4.2.7 ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта, като текущо предприема всички необходими стъпки за защита на конфиденциалната информация и правата на интелектуална собственост.

4.2.8 Да уведоми писмено ИЗПЪЛНИТЕЛЯ в предвидените в този договор случаи.

4.3 ИЗПЪЛНИТЕЛЯТ има право:

4.3.1 Да получи уговореното възнаграждение при условията и в сроковете, посочени в настоящия договор.

4.3.2 Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

4.3.3 Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите от Раздел I.

4.3.4 При частично изпълнение на възложената задача и ако по-нататъшното изпълнение на задачата се окаже невъзможно по причини, независещи от Изпълнителя и Възложителя, да получи възнаграждение в размер, съответстващ само на изпълнената част от работата.

4.4 ИЗПЪЛНИТЕЛЯТ e длъжен:

4.4.1 Да изпълни поръчката качествено в съответствие с предложенията в офертата му, включително техническото предложение.

Замяна на служители/експерти от екипа посочен в офертата на Изпълнителя е допустима само в случай на Непредвидени обстоятелства, след предварителното писмено съгласие на Възложителя, при условие, че образованието, квалификацията и опита на новите служители/експерти са еквивалентни или по - добри от тези в документацията за участие в процедурата. Всички разходи, възникнали поради напускане, оттегляне или замяна на служители/експерти на Изпълнителя, се поемат от Изпълнителя.

4.4.2 Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

4.4.3 Да сключи договор/договори за подизпълнение с посочените в офертата му подизпълнители в срок от 5 (пет) дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

4.4.4 Да разработи инвестиционни проекти в обхват съгласно наредба № 4 от 21 май 2001 г. за обхвата и съдържанието на инвестиционните проекти, в съответствие със заданието и описанието за проектиране на ВЪЗЛОЖИТЕЛЯ и действащите нормативни разпоредби в Република България в рамките на посочения срок за изпълнение.

4.4.5 Да предаде на Възложителя инвестиционни проекти, разработени, подпечатани и подписани от лица, притежаващи необходимата проектантска правоспособност по съответната част, присъдена от Камара на инженерите в инвестиционното проектиране и окомплектовани в съответните екземпляри на хартиен и електронен носител, съгласно изискванията на Техническото задание, неразделна част от договора.

4.4.6 Да извършва за своя сметка всички допълнително възникнали работи за проектиране, вследствие допуснати от него пропуски и грешки. Отстраняването на пропуските/грешките са за сметка на изпълнителя.

4.4.7 Да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.

4.4.8 Да предостави възможност на компетентните органи, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности, Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта.

4.4.9 Да изпълнява мерките и препоръките, съдържащи се в докладите от проверки на място;

4.4.10 Да спазва изискванията за изпълнение на мерките за информация и публичност по проекти, финансирани със средства от европейския съюз.

4.4.11 Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване;

4.4.12. Да съхранява цялата документация по изпълнението на договора за период от пет години, считано от датата на извършването на окончателното плащане по договора.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

5.1. Приемането на извършената работа по Раздел I се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

5.2. След изготвянето на проекта, ИЗПЪЛНИТЕЛЯТ предава на Възложителя проектна документация в 2 екземпляра на хартиен носител и един на магнитен носител (CD) за разглеждане и приемане. Техническите изисквания към продукта, са както следва:

5.3. Предаването на инвестиционния проект се извършва с двустранен приемателно-предавателен протокол между представители на ИЗПЪЛНИТЕЛЯ и ВЪЗЛОЖИТЕЛЯ.

5.4. При констатиране на пропуски на представения за одобрение проект от компетентните органи, след писмено уведомяване от ВЪЗЛОЖИТЕЛЯ, ИЗПЪЛНИТЕЛЯТ е длъжен да отстрани същите за своя сметка в рамките на 7 работни дни от получаване на уведомлението:

5.6. Упражняването на авторски надзор приключва след въвеждане на строежа в експлоатация и предаване на финален доклад за извършената услуга от Изпълнителя на Възложителя.

5.7. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**VІ. ГАРАНЦИИ И НЕУСТОЙКИ**

6.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ................... ( .............. ) лева, представляващи 3 (три) % от неговата обща стойност, без ДДС.

6.1.1.Паричната гаранция се внася по сметка на Възложителя, както следва: IBAN: BG54IABG74733310030073, BIC код IABGBGSF, банка „Интернешънъл Асет Банк“ АД – клон Плевен

6.1.2.Срокът на банковата гаранция започва да тече от подписването на договора.

6.2.ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от пет дни.

6.2.1.ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

6.2.2.При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 6.1 в срок от 30 дни след приключване на изпълнението, без да дължи лихви за периода, през който средствата законно са престояли при него.

6.3. ВЪЗЛОЖИТЕЛЯТ освобождава гаранцията по следния начин:

6.3.1. 100% (сто процента) от сумата се освобождава в срок от 10 работни дни след одобряване на инвестиционните проекти въз основа на комплексен доклад за оценка на съответствието на инвестиционния проект със съществените изисквания към строежите, от компетентния орган;

6.3.2. в срок от 10 работни дни след прекратяване на договора на основание т. 8.1.2 или от настоящия договор и/или прекратяване на договора по вина на ВЪЗЛОЖИТЕЛЯ;

6.4. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

6.5.ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при невиновно неизпълнение на договорните си задължения.

6.6. В случай, че ИЗПЪЛНИТЕЛЯТ не изпълни задълженията си в договорения срок, същият дължи на ВЪЗЛОЖИТЕЛЯ неустойка в размер на 0,1% за всеки просрочен ден, но не повече от 5% от стойността на неизпълнените и / или забавени дейности.

6.7. В случай, че ВЪЗЛОЖИТЕЛЯТ не изплати дължимото възнаграждение в договорения срок, той дължи на ИЗПЪЛНИТЕЛЯ освен възнаграждението и неустойка в размер на 0,1% за всеки просрочен ден, но не повече от 5% от стойността на забавеното възнаграждение.

6.8. При наложени финансови корекции на Възложителя съгласно Договора за безвъзмездна финансова помощ в част проектиране по **вина на ИЗПЪЛНИТЕЛЯ** и/или направените разходите по този договор от Възложителя не бъдат одобрени Изпълнителят дължи възстановяване на направените плащания от Възложителя, за които е отказано възстановяване. При не възстановяването им, Възложителят има право да упражни правата си по предоставената от Изпълнителя гаранция по договора.

6.9.При необходимост от допълнително финансиране на СМР, които не са били включени и/или не са били предвидени , и / или са в резултат на проектантска грешка дефинирани като ПРОПУСК от Изпълнителя, но са **ЗАДЪЛЖИТЕЛНИ ЗА ЦЯЛОСТНО** изпълнение на проекта, Изпълнителят се задължава да осигури за своя сметка финансиране на изпълнението им в размер на 50% от стойността на ПРОПУСКА , но не повече от 20% от общата стойност на договора.

**VІІ. НЕПРЕДВИДЕНИ ОБСТОЯТЕЛСТВА**

7.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

7.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

7.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 10 (десет) дни от настъпването на непреодолимата сила. При неуведомяване се дължи обезщетение за настъпилите от това вреди.

7.4. Докато трае непреодолимата сила, изпълнението на задълженията на свързаните с тях насрещни задължения се спира.

**VІІI. ПРЕКРАТЯВАНЕ НА ДОГОВОРА**

8.1. Настоящият договор се прекратява:

8.1.1 С изтичане на срока съгласно раздел III;

8.1.2 По взаимно съгласие между страните, изразено в писмена форма;

8.1.3 При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

8.1.4 При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

8.1.5 С окончателното му изпълнение;

8.1.6 По реда на чл. 43, ал. 4 от Закона за обществените поръчки;

8.1.7 Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл да предвиди или да предотврати - с писмено уведомление, веднага след настъпване на обстоятелствата.

8.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

8.2.1 Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

8.2.2 Бъде обявен в несъстоятелност или когато е в производство по несъстоятелност или ликвидация.

8.2.3 При отписване от Камара на инженерите в инвестиционното проектиране на проектант, ангажиран с изпълнение на поръчката.

**IХ. ЗАКЛЮЧИТЕЛНИ РАЗПОРЕДБИ**

9.1. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

9.2. Предвид факта, че настоящият договор е сключен по процедура за възлагане на обществена поръчка, открита преди приемане на нормативните документи, свързани с реализирането на настоящия проект, за целите на изпълнението на настоящия договор се уговаря следното: възникнали след откриването на процедурата правила и указания на управляващия орган на ПРСР 2014-2020 г., които поставят клаузи от настоящия договор в противоречие с тях или клаузи от настоящия договор уреждат по различен начин отношенията между страните, имат предимство пред клаузите на настоящия договор. В този смисъл възникването на нови правила и условия в нормативен документ, доковорът за безвъзмездна финансова помощ, както и всякакви други документи и указания от УО, свързани с размера на цената по настоящия договор, начина на плащане, начина на отчитане, както и всякакви други условия от настоящия договор, продиктувани от новите правила, се считат за основание за промяна на същия по смисъла на чл. 116, ал. 1, т. 1 от ЗОП, като обхватът и естествето на възможните измениня, както и условията, при които те могат да се използват не трябва да води до промяна в предмета на договора.

9.3.В случаите на настъпване на горните юридически факти страните се съгласяват да отразят новите договорености по между си, които са функция на настъпилите изменения в допълнително споразумение. Горните изменения следва да повтарят изрично и точно правилата отразени в документите по т. 1 и те единствено могат да бъдат предмет на изменението на договора.

9.4. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

9.5. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

9.6. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

9.7. За всички неуредени в този договор въпроси се прилагат разпоредбите на действащото законодателство.

9.8. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

9.9. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

9.10. Адресите за кореспонденция между страните по настоящия договор са както следва:

9.10.1 За Възложителя: Община …………………………. № …, ПК ………, тел.: ………., e-mail: …………….……….., факс: ………., Профил на купувача…………...

9.10.2 За Изпълнителя: ..................................................................................................

Настоящият договор се състави и подписа в четири еднообразни екземпляра - три за Възложителя и един за Изпълнителя.

Неразделна част от настоящия договор са :

Техническата спецификация - Приложение №1;

Ценовата оферта - Приложение №2;

Предложението за изпълнение на поръчката - Приложение №3;

**ВЪЗЛОЖИТЕЛ: ИЗПЪЛНИТЕЛ:**

**ПОЛЯ ЦОНОВСКА .............................................**

Кмет на община Долна Митрополия

**АНЕТА БОЕВА**

Гл. Счетоводител

**Веселка Иванова**

юрисконсулт